Jernbaneulykker i Norge

En jernbaneulykke er en utilsiktet hendelse ved jernbanedrift som forårsaker tap av liv, skadd liv, skade eller ødeleggelse av jernbanens infrastruktur og utstyr, eller ødeleggelse som går ut over tredjepart.

Jernbanene i Norge har vært relativt sett lite utsatt for jernbaneulykker. De første reisende med norske tog som omkom var to hestepassere i en godsvogn som ble klemt ihjel av hestene de skulle passe fordi toget sporet av og vogene gikk om kull. Dette skjedde ved Vikhammer stasjon i 1916. Den vanligste dødsårsaken blant reisende har ikke skjedd mens de har vært i toget, men har skjedd når de har oppholdt seg ved eller på jernbanesporet i det tog har ankommet. Jernbanetjenestemenn er også risikoutsatt på grunn av arbeidsplassens egenart. En tredje gruppe som er utsatt for jernbaneulykker, er knyttet til alle planovergangene. Kollisjon mellom bil og tog får gjerne fatale følger for de som er i bilen. Av den grunn forsøker man å redusere antall planoverganger til et minimum. Høyhastighetsbaner tillater ikke planoverganger i det hele tatt, og nye banestrekninger bygges ikke med planoverganger.

Hvis vi ser bort fra krigsårene 1940-45 der jernbanedriften skjedde under ekstreme forhold, har de største jernbaneulykkene i Norge skjedd med omtrent 25 års avstand:
Nidareidulykken 1921, 6 døde. Togsammenstøt.
Hjuksebøulykken 1950, 14 døde. Tog mot løpske tømmervogner.
Tretten-ulykken 1975, 27 døde. Togsammenstøt.
Åstaulykken 2000, 19 døde. Togsammenstøt.

De fleste større ulykker medfører endringer i sikkerhetsrutiner eller sikkerhetsutstyr. For eksempel medførte Trettenulykken innføring av ATS, automatisk togstopp, en teknisk innretning som stopper tog som passerer et stopp-signal. Den sannsynlige årsaken til Trettenulykken synes å ha vært at et stoppsignal på Tretten stasjon ble passert fordi sollyset lurte personalet til å tro at signalet viste grønt lys, og ikke rødt.

Liste over norske jernbaneulykker
Listen nedenfor omhandler større jernbaneulykker i Norge. Planovergangsulykker og ulykker med reisende som påkjøres av toget er bare unntaksvis tatt med. Som hovedregel listes bare opp ulykker som skyldes feil ved jernbanens utstyr eller bruksmåte, eller ytre hendelser som påvirker jernbanens drift, slik som krigshendelser og naturskader.

Andre artikler
Sporveis- og forstadsbaneulykker i Norge
Liste over togulykker
Togulykke

Referanser

Eksterne lenker
 Svein Sando: Jernbaneulykker i Norge 

 
Norske transportlister